اُردو زبٲنۍ منزتہ کٔر مرغوب صٲبن واریاہ علمی تہٕ ادبی کٲم۔ "اخلاقیاتِ مرغوب " تہٕ" کلامِ اقبال کے مشرقی سرچشمے" کتابہٕ چھکھ شایع کرِمَژٕ، ییلہ زَن کشمیر شناسی ، کلامِ اقبال کی زیرین لہر، آدم گری ، کشمیری اِملا کی علمی بُنیاد اور معیار بندی ،بیادِ امین تہٕ خزینۂ امین نٲوۍ کتابہٕ چھے وُنہ مسودن ہٕندۍ سٕے صوٗرتس منز مرغوب صٲبس نِش ، یِم شایع سپدنہٕ پتہٕ پراوِ مرغوب صٲبٕنۍ دینی، علمی تہٕ ادبی شخصیت زیادٕ کھۅتہٕ زیادٕ باڈو۔ پروفیسر مرغوب بانہٲلۍ صٲبُن یودوَے انگریزی تہ اُردو زبانن منز تہ لیوٗکھ ،تاہم چھُ سُہ کٲشرِ زبٲنۍ ہُند اکھ اہم ژُکۍ دَر، تس چھے کٔشیر ،کٲشرِزبان تہٕ کٲشرِ ثقافت ٹٲٹھ، کٲشرِ زبٲنۍ ہٕنزِ أہمیٔژ متعلق چھُ سُہ ونان